ILEND
బ్రిటన్‌కోవేతో ఐలెండ్‌ ఒప్పందం
హైదరాబాద్‌, నవంబరు 30: నగరానికి చెందిన సాఫ్ట్‌వేర్‌ సేవల సంస్థ ఐలెండ్‌ తాజాగా బ్రిటన్‌కు చెందిన కోవే వెంచర్స్‌తో ఒప్పందంచేసుకుంది. బ్రిటన్‌లోని బిగ్‌డేటా పరిష్కారాలందించే సేవలసంస్థగా ఉన్న కోవే వెంచర్స్‌తో వ్యూహాత్మక ఒప్పందంచేసుకున్నట్లు ప్రకటించింది. ఈ ఒప్పందం కింద రెండుసంస్థలు డేటారంగానికి సంబంధించి అర్టిఫిషియల్‌ ఇంటిలిజెన్స్‌, డీప్‌మెషిన్‌ లెర్నింగ్‌ ఆల్గోరిథమ్స్‌పరంగా భార తీయ ప్రత్యామ్నాయఫైనాన్స్‌, పి2పిరుణపరపతి రంగానికి మరింత సేవలందించేందుకు దోహదం చేస్తుందని ప్రకటించాయి. భారత్‌లోని పట్టణ, గ్రామీణప్రాంతాల్లో రుణపరపతి 20 బిలిన్‌ డాలర్లమేరకు వృద్ధిచెందే అవకాశాలున్నాయని ఈ రంగంలో మరిం త రుణపరపతికి అవకాశాలున్నట్లు రెండుసంస్థలు ప్రకటించాయి. రెండుసంస్థల ఒప్పందంతో భారత్‌లో రుణపరపతిరంగంలో మరింత సేవలందించేందుకు ఐలెండ్‌ డేటా ఉపకరిస్తుందని ప్రకటించాయి. ఐలెండ్‌ వ్యవస్థాపకులు శంకర్‌ వడ్డాది మాట్లాడుతూ ఈ టైఅప్‌వల్ల ఇకెవైసి విధానంలో రుణపరపతిని మరిం త పెంచుకునే అవకాశం ఉంటుందని, పట్టణప్రాంతాల్లో ఆర్ధికచేకూర్పుకనకు మరింత వీలు కల్పిస్తున్నట్ల యిందన్నారు అంతేకాకుండా రుణపరపతి జారీలో కూడా ఎక్కువ పారదర్శకతకు చోటు కలుగుతుంద న్నారు. కోవె వెంచర్స్‌ సిఇఒ వ్యవస్థాపకులు మాధవ తురుమెళ్ల మాట్లాడుతూ ఈ భాగస్వామ్యం వల్ల రెండు కంపెనీల మధ్య రుణపరపతి పంపిణీకి ఐటి పరిష్కారాలు మరింత మెరుగుపడతాయని అన్నారు. రెండు కంపెనీల వద్ద ఉన్న డేటా పరస్పర మార్పిడికి వీలవుతుందన్నారు. పీర్‌2పీర్‌ రుణ పరపతి రంగంలో భారత్‌పరంగా ఎక్కువ అవకాశాలున్నందున ఈ రెండు కంపెనీలమధ్య జరిగిన ఒప్పందం భారత్‌లో రుణపరపతి రంగాన్ని మరింత వృద్ధిచేస్తుందని రెండుసంస్థల ప్రతినిధులు వెల్లడిం చారు. అంతేకాకుండా గుణాత్మక పరపతిని అందించగలమని, ప్రస్తుత ఆల్గోరిథమ్స్‌కు తోడు ఇకెవైసి విధానం అమలయితే మరింత పారదర్శకత వస్తుందని రెండు సంస్థల వ్యవస్థాపకులు వెల్లడించారు.